Igor Stravinsky

Ni Igor Fyodorovich Stravinsky (sagpaminsan a naisurat iti Strawinsky wenno Stravinskii; Ruso: Игорь Фёдорович Стравинский, transliterado: Igorʹ Fëdorovič Stravinskij; ; 6 Abril 1971) ket maysa idi a Ruso, ken kalpasan daytoy ket maysa a Pranses ken Amerikano a kompositor, pianista ken konduktor. Isu ket kaaduan a naipanpanunotan a kas maysa kadagiti kangrunaan ken nakaimpluensia a kompositor ti maika-20 a siglo.

Ti panagparpartuat a karrer ni Stravinsky ket naisangsangayan para iti estilistiko a pannakaidumdumaan. Isu ket immuna idi a nakagun-od ti sangalubongan a pannakadayawan kadagiti tallo a ballet a kinomisionado babaen ti impresario a ni Sergei Diaghilev ken immuna nga inpabuya idiay Paris babaen ti  Ballets Russes ni Diaghilev: Ti Firebird (1910), Petrushka (1911) ken ti Ti Ritos ti Primabera (1913). Ti Ritos ti Primabera ket nangibalbaliw ti pamay-an dagiti simmaruno a kompositor ti kaipanunotanda ti kumpasan a patakder ken kaaduan a gapuanan para iti napaut a pannakadayaw ni Stravinsky a kas maysa a rebolusionario ti musika a nangiyaddang kadagiti pagbeddengan daremdem ti musika. Ti "Ruso a paset" ket sinaruno idi ti 1920 a panawen babaen ti maysa a paset ti panawen nga isu ket napan iti neoklasiko a musika. Dagiti obra ti daytoy a paset ti panawen ket nangimaton a nagus-usar ti tinawtawid a porma dagiti musika (concerto grosso, fugue ken simponia). Dagitoy ket kadawyanda a nangipammadayaw kadagiti musika  dagiti nasapsapa nga agturay, a kas ni J.S. Bach ken ni Tchaikovsky. Idi tawtawen ti 1950, ni Stravinsky ket nangampon kadagiti serial a pamay-an. Dagiti pinartuatna iti daytoy a paset ti panawen ket nakibinningay kadagiti pakaliddingan nga adda dagiti kas pagarigan ti nasapsapa nga inar-aramidna: nakumpasan nga enerhia, ti panagaramid kadagiti naipaatiddog a kapanuotan ti melodia manipud kadagiti dua wenno tallo a nota dagiti sellula ken kinalawag ti porma, ti instrumentasion ken panangiyebkas.

Biograpia
Nasapa a biag idiay Imperio ti Ruso 

Ni Stravinsky ket naipasngay idi 17 Hunio 1882 idiay Oranienbaum, ti suburbio ti San Petersburgo, ti imperial a kapitolio ti Rusia,Greene 1985, p. 1101. ken dimmakkel idiay San Petersburgo.White 1979, p. 4. Dagiti nagannak kaniana ket ni Fyodor Stravinsky, ti kumakanta ti baho idiay Teatro Mariinsky idiay San Petersburgo, ken ni Anna (née Kholodovsky).Walsh 2001. Ti nalatak nga apongna iti tumeng a lalaki ket ni Stanisław Strawiński, nga isu idi ket Polako a baknang a nobilidad a kaputotan, iti pamilia a Strawiński iti Sulima.Pisalnik, Andrzej: Polski pomnik za cerkiewnym murem  at Rzeczpospolita, 10 Nobiembre 2012.Walsh, Stephen, Stravinsky: A Creative Spring (excerpt), www.nytimes.com. Naala idi 10 Agosto 2013. Segun kenni Igor Stravinsky,  ti nagan a "Stravinsky" () ket nagtaud manipud idiay "Strava" (), ti bassit a karayan idiay akindaya a Polonia, ti tributario ti Vistula.Igor Stravinsky, Robert Craft, Memories and commentaries, University of California Press, 1981, p. 17 Linaglagipa nga isu ket naledda kadagiti panawen ti panagad-adalna, a kinunkunana idi ket "Saanak pay a nakasarungkar iti sinoman a pudno a nagkayat kaniak".Stravinsky 1962, p. 8. Ni Stravinsky ket nangrugi kadagiti panagadal iti piano idi isu ketubing pay, isu ket nagad-adal iti teoria ti musika ken nagpadpadas iti komposision. 

 Dagiti nagibasaran 

Adu pay a mabasbasa

 Cross, Jonathan. 1999. The Stravinsky Legacy. Cambridge and New York: Cambridge University Press. .
 Joseph, Charles M. 2001. Stravinsky Inside Out. New Haven and London: Yale University Press. .
 Joseph, Charles M. 2002. Stravinsky and Balanchine, A Journey of Invention. New Haven and London: Yale University Press. .
 Kohl, Jerome. 1979–80. "Exposition in Stravinsky's Orchestral Variations". Perspectives of New Music 18, nos. 1 and 2 (Fall-Winter/Spring Summer): 391–405.   (masapul ti suskrision).
 Kundera, Milan. 1995. Testaments Betrayed: An Essay in Nine Parts, translated by Linda Asher. New York: HarperCollins. .
 Kuster, Andrew T. 2005. Stravinsky's Topology. D.M.A. dissertation, University of Colorado at Boulder. Morrisville, NC: Lulu.com. .
 McFarland, Mark. 2011. "Igor Stravinsky." In Oxford Bibliographies Online: Music , edited by Bruce Gustavson. New York: Oxford University Press.
 van den Toorn, Pieter C. 1987. "Stravinsky and The Rite of Spring"

 Dagiti akinruar a silpo 


Kategoria:1882 a pannakaipasngay
Kategoria:1971 nga ipupusay
Kategoria:Dagiti klasiko a kompositor ti maika-20 a siglo
Kategoria:Dagiti kompositor ti opera
Kategoria:Dagiti kompositor manipud iti Rusia
Kategoria:Dagiti kompositor para iti piano